Diari Oficial de la Generalitat Valenciana


Sumari del DOGV 8578, del 26-06-2019 (2019/5927)

RESOLUCIÓ de 4 de juny de 2019, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex, per canvi de titularitat.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/5927


Data del document
:   04-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 4 de juny de 2019, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana que figuren en l'annex, per canvi de titularitat. [2019/5927]  
Els expedients han sigut iniciats a instàncies dels representants de la titularitat dels centres docents privats que figuren en l'annex, així com dels representants de les titularitats adquirents, en sol·licitud de modificació de l'autorització d'aquests centres per canvi de titularitat.  
  
Vist que s'ha comprovat en els expedients esmentats el compliment, per part de les noves titularitats, dels requisits exigits per la normativa vigent.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer; i el Decret 115/1990, de 9 de juliol, del Consell de la Generalitat, pel qual es crea el Registre de Centres Docents de la Comunitat Valenciana.  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització per canvi de titularitat dels centres que s'indiquen l'annex, i en els termes que s'especifiquen.  
  
Segon  
Quant a la modificació de convenis o concerts educatius subscrits amb el centre, s'estarà al que es disposa en el Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Els efectes de la present resolució en cada centre queden reflectits en l'annex.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 4 de juny de 2019.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.  
  
  
  
ANNEX  
  
Expedient núm. 2019/311.  
Codi: 23895318.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Nuestra Señora del Pilar.  
Anterior titularitat: RR. Marianistas.  
Nova titularitat que s'autoritza: Fundación Educación Marianista Domingo Lázaro.  
Domicili: avinguda Blasco Ibáñez, núm. 35.  
Localitat: València.  
Província: València.  
El canvi de titularitat tindrà efectes des de l'1 de setembre de 2019.  
  
  
  
Expedient núm. 2019/321.  
Codi: 26315376.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sagrado Corazón de Jesús.  
Anterior titularitat: Fundación Veis Vedruna, Educación Integral Solidaria.  
Nova titularitat que s'autoritza: Fundación Vedruna Educación.  
Domicili: carrer Mur de Santa Anna, núm. 5.  
Localitat: València.  
Província: València.  
El canvi de titularitat tindrà efectes des de l'1 de setembre de 2019.  
  
  
  
Expedient núm. 2019/320.  
Codi: 23434528.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: La Presentación.  
Anterior titularitat: Fundación Veis Vedruna, Educación Integral Solidaria.  
Nova titularitat que s'autoritza: Fundación Vedruna Educación.  
Domicili: carrer Pintor Casanova, núm. 22.  
Localitat: Alcoi.  
Província: Alacant.  
El canvi de titularitat tindrà efectes des de l'1 de setembre de 2019.  
  
  
  
Expedient núm. 2019/329.  
Codi: 63087285.  
Denominació genèrica del centre: centre privat d'Educació Infantil de primer cicle.  
Denominació específica del centre: El Escondite Inglés.  
Anterior titularitat: Gloria Cervera Cervera.  
Nova titularitat que s'autoritza: Escuela Infantil Amics Visitación, SL.  
Domicili: avinguda de l'Horta, núm. 31 baix.  
Localitat: Alboraia.  
Província: València.  
El canvi de titularitat tindrà efectes des de la data en què es dicta la present resolució.  
  
  
Expedient núm. 2019/332.  
Codi: 57340132.  
Denominació genèrica del centre: centre privat d'Educació Infantil de primer cicle.  
Denominació específica del centre: Els Mussols.  
Anterior titularitat: Les Roselles Projectes Educatius, SL.  
Nova titularitat que s'autoritza: CEI Els Mussols, Societat Civil.  
Domicili: avinguda de Barcelona, núm. 15-A.  
Localitat: Museros.  
Província: València.  
El canvi de titularitat tindrà efectes des de la data en què es dicta la present resolució.